- Hindi News
- National
- प्रधानमंत्री आवास योजना से नाम हटाने के मामले में पगारिया पंचायत में होगी जांच
प्रधानमंत्री आवास योजना से नाम हटाने के मामले में पगारिया पंचायत में होगी जांच
पंचायतसमिति में हर माह के पहले गुरुवार को होने वाली जन सुनवाई गुरुवार को दो माह के अंतराल पर हुई। इसमें कुछ ग्रामीणों ने शिकायत दी कि उनका प्रधानमंत्री आवास योजना की पात्रता सूची में नाम था, लेकिन चयन सूची में से उसे हटा दिया गया। एसडीएम राकेश मीणा ने इस मामले में तहसीलदार मनमोहन गुप्ता को जांच के आदेश दे दिए। प्रधान रमेशचंद मेघवाल की अध्यक्षता में हुई बैठक में शौचालय कार्य की भी समीक्षा की गई। सभी पंचायत सचिव को कहा गया है कि वे 15 मार्च तक बकाया लक्ष्य की पूर्ति करें। इसके अलावा कार्य होने तक अपना मुख्यालय नहीं छोड़ें। मार्च में पूरा हो जाएगा शौचालय निर्माण कार्य बीडीओ राजूराम सैनी ने बताया कि भवानीमंडी पंचायत समिति में 30 हजार शौचालय बनवाए जाने का लक्ष्य था। जिसमें से अभी तक करीब 24 हजार शौचालय बनवाए जाने का कार्य पूर्ण हो गया। बाकी काम जारी है। मार्च माह में काम पूरा हो जाएगा।
tgl_Latn sot_Latn hin_Deva hin_Deva hin_Deva